Miren Gaztañaga

Miren Gaztañaga (Irun, 1979-) aktore gipuzkoarra da. Arte Ederretan lizentziatua Euskal Herriko Unibertsitatean.
1999.urtetik Antzerkiaren munduan batik bat ibilita, Antzerkiola Imaginarioaren taldekidea izan da Ander Lipusekin batera, besteak beste. 

Telebistan ere lan egindakoa da  "Martina" programan eta "Goenkale" telesailean.

Bere aurkako boikota 
2017ko martxoaren 4an polemika handia piztu zen Euskalduna naiz, eta zu? saioa Covitek salatu zuenean. El guardián invisibleko aktore bat Miren Gaztañaga zenez eta saio horretan esan zituenaz suminduta, boikotera deitu zuten milaka espainiarrek. Honek Grupo Planeta ikaratu zuen, ekonomikoki arazo bat bihurtu ahal zelako boikota ondo ateratzen bazen. Besteak beste honegatik Miren Gaztañagaren aurka egin zuen eta komunikatu publiko batean, pelikula honetan Miren ia parte hartzen ez zuela eta berak esandakoaren aurka zegoela esan zuen.

Mirenek mota askotako biraoak eta mehatxuak jaso zituen sarean eta besteak beste, bere euskarazko wikipediaren artikuluak bandalismoak jaso zuen, historialean ikusi daitekeen moduan.

Barkamena 
Miren Gaztañagak ohar bidez adierazi du "oso triste" zegoela, eta "gainezka" gertatzen ari zen guztiarekin. Barkamena eskatu zien "gaizki ulertu honetan minduta sentitu diren pertsona guztiei", eta gehitu zuen "ikus-entzunezko materiala testuingurutik ateratzea eta manipulatzea gaizki ulertua gertatzeko lagungarri" izan zela. "Ez da sekula nire asmoa izan inor mintzea edo iraintzea", erantsi zuen.

Gaztañagak prentsa oharrean argitu zuen Euskalduna naiz, eta zu? umore saioa zela. "Ez zen gai horri buruz benetan eta sakonean zer pentsatzen genuen jakiteko egindako elkarriketa serioa eta pertsonala. Eta Espainiari buruzko atala hitz egiterakoan ikuspuntu berbera izatea proposatu ziguten: hitz egin dezagun estereotipoez eta topikoez umorezko saio baten testuinguruan". Eta halaxe egin zuela azaldu du. "Ez dute inola ere pentsatzen dudana islatzen. Ezagutzen nauenak ederki daki nire pentsaera irekia dela, inklusiboa eta urkoarekiko errespetuz betea".
Aktoreak ohar bidez, barkamena eskatu zien "minduta sentitu" zirenei, eta erantsi zuen "ikus-entzunezko materiala testuingurutik ateratzea eta manipulatzea gaizki ulertua gertatzeko lagungarria" izan zela.

Lanak 
Antzerkiola Imaginarioarekin
 8 Olivetti poetikoak
 Kutxa XXI 
 Mundopolski: Erreboltaren Ziaboga
 Yuri Sam
  Ezekiel 
  Fitola Balba
  Babiloniako Loreak

Beste taldeekin:

  Gau Bakar bat. Amarauma- Moare Danza
  Ariketa . La Calvario
  La Ciudad inventada. Gorakada Antzerki Taldea
  Crónica de la noche abierta . Compañía Trashumantes
  XL Town . Pikor Teatroa
  Ilargiaren bi aldeak .  Hika Teatroa
 Errautsak. Le petit théàtre de Pain- Dejabu Panpin Laborategia-Arte Drama
  Komunikazioa Inkomunikazioa.  Kukai - Tanttaka 

Lan Pertsonalak

Sagarrak. Ander Lipus- Xabi Strubell - Miren Gaztañaga 
 Stereo .  Miren Gaztañaga
 Diálogo  .  Gabriel Ocina - Miren Gaztañaga

Filmografia 

 Martina (ETB 3, 2008-2009)
 Goenkale (ETB 1, 2011-2014)
 Lasa eta Zabala (2014)
 Aitaren etxea (ETB 1, 2015)
 Igelak (2016)
 Euskalduna naiz, eta zu? (ETB 1, 2017)
 El guardián invisible (2017)
 El legado de los huesos (2019)
 Ofrenda a la tormenta (2020)
 Ane (2020)
 Etxekoak (ETB 1, 2020)
 Beti mugan (ETB 1, 2021)
 Intimidad (Netflix, 2022)

Erreferentziak

Kanpo estekak 
 Elkarrizketa Argia astekarian

Gipuzkoako aktoreak
Irundarrak
Euskal Herriko emakume aktoreak